**sorszámú Szobrász megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 211 07

1.2. Szakképesítés megnevezése: Szobrász

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 960-1440

**2. EGYÉB ADATOK**

* 1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: szükségesek

2.6. Elméleti képzési idő aránya: 30 %

2.7. Gyakorlati képzési idő aránya: 70 %

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: Művészeti szakmai gyakorlat 160 óra, mely megszervezhető a képzési sajátosságok figyelembevételével. Pl. hétvégi és nyári koncertek, fellépések, táborok, versenyek, kiállítások, művésztelepek formájában is

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 2722 | Képzőművész | Szobrász |

3.2. A szakképesítés munkaterületének rövid leírása:

A szobrász a szakma területén képes önállóan, alkotó módon megoldani feladatokat, használni a szobrászat hagyományos és új anyagait (agyag, kő, fa, fém, gipsz, stb.) és eljárásait (mintázás, faragás, öntés) a szobrászati műfajok terén (érem, dombormű, portré, figura, stb.)

A szakképesítéssel rendelkező képes:

* művészi és művészettörténeti ismeretei alapján bizonyos szintű tervezési és kivitelezési feladatok megoldására
* a sérült díszítőelemeket képes kiegészíteni, retusálni, sorozatgyártásra előkészíteni
* díszítő szobrászati, gipszszobrászati feladatokat megoldani
* vizuális, rajzi és plasztikai képzettsége alapján kül- és beltéri épületdíszítő elemek mintadarabjait készíteni, valamint ezek sokszorosításához szükséges különböző anyagú sokszorosító formát készíteni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 55 211 02 | Bronzműves és szoboröntő | szakképesítés-ráépülés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10586-12 | Művészetelmélet és ábrázolás |
| 4.4. | 10587-12 | Művészeti vállalkozások működtetése |
| 4.5. | 10588-12 | Tervezés és technológia |
| 4.6. | 10720-12 | Szoborkészítés |
| 4.7. | 11498-12 | Foglalkoztatás I. (érettségire épülő képzések esetén) |
| 4.8. | 11499-12 | Foglalkoztatás II. |
| 4.9. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével

Vizsgaremek készítése

Szakmai portfolió készítése a tanulmányok során készült munkákból

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10586-12 | Művészetelmélet és ábrázolás | gyakorlati és szóbeli |
| 5.2.4. | 10587-12 | Művészeti vállalkozások működtetése | szóbeli |
| 5.2.5. | 10588-12 | Tervezés és technológia | gyakorlati |
| 5.2.6. | 10720-12 | Szoborkészítés | gyakorlati, szóbeli |
| 5.2.7. | 11498-12 | Foglalkoztatás I. (érettségire épülő képzések esetén) | írásbeli |
| 5.2.8. | 11499-12 | Foglalkoztatás II. | írásbeli |
| 5.2.9. | 11500-12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51 %-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: A) Portfólió bemutatása

A vizsgafeladat ismertetése: A szakmai gyakorlati munkásság bemutatása a portfólióval

A vizsgafeladat időtartama: 15 perc

A vizsgafeladat értékelési súlyaránya a gyakorlati vizsgatevékenységen belül: 30%

A vizsgafeladat megnevezése: B) Szakmai vizsgaremek bemutatása és prezentáció

A vizsgafeladat ismertetése: Az elkészült munka bemutatása a kapott vagy választott vizsgafeladat pontos ismertetésével, teljes dokumentációval, archiválással (nyomtatott és digitális formában, két példányban)

A vizsgafeladat időtartama: 30 perc

A vizsgafeladat értékelési súlyaránya a gyakorlati vizsgatevékenységen belül: 70 %

A vizsgafeladat időtartama: 45 perc

A vizsgafeladat értékelési súlyaránya: 70 %

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: Szaktörténet és szakismeret

A vizsgafeladat ismertetése: Válaszadás a vizsgakövetelmények alapján összeállított és előre kiadott tételsorokból húzott kérdésekre. A szóbeli, központilag összeállított vizsga kérdései az alábbi témaköröket tartalmazza:

Egy-egy tétel tartalmazza a szaktörténeti és szakismereti témaköröket is

Szaktörténet:

1. Az őskor szobrászata

2. A korai kultúrák szobrászata

3. Görög szobrászat az archaikus kortól a hellenizmusig

4. A római kor szobrászata

5. A középkor szobrászat

6. A reneszánsz szobrászat

7. A barokk szobrászat

8. A klasszicizmustól a XX. sz.-i szobrászati törekvésekig

9. Kortárs szobrászati törekvések

Szakismeret:

1. A szobrász műterem berendezése, eszközei és szerszámai
2. A gipsz és használata a szobrászatban
3. Az agyag. A mintázás egyéb képlékeny anyagai
4. A faragás sajátosságai. A kő és a fa. A pontozógép használata
5. A szoboröntés.
6. A homokformázásos öntési eljárás. A cizellálás
7. A viaszveszejtéses öntési eljárás. A patinázás
8. A szobrászati sokszorosító eljárások (vakforma, darabforma, szilikonforma, sablonhúzás)
9. A dombormű, a plakett és az érem műfaji sajátosságai
10. A körplasztika: kisplasztika, nagyszobor, köztéri szobor, emlékmű műfaji sajátosságai

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 30 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

5.3.1.A) A portfóliót módosíthatatlan digitális adathordozón (pl. DVD lemez), és a szakmai munkában is használható minőségű mappa formában is elő kell állítani.

5.3.1. B) Szakmai vizsgaremek bemutatása és prezentáció

A szakmai vizsgaremek készítése olyan szakmai tevékenység, amely önmagában alkalmas arra, hogy a vizsgázó elszámolhasson a tanulmányai során megszerzett ismeretek és képességek valamelyik komplex halmazából.

A vizsgaremek a kész vizsgatárgyon kívül tartalmazza a készítési folyamat leírását és dokumentációját nyomtatott és elektronikus prezentáció formájában (tervek, vázlatok, munkafázisok).

A vizsgaremek feladatot az utolsó szakképzési tanév második félévében a vizsgaszervező intézmény adja ki, illetve hagyja jóvá. A kivitelezés a vizsgaszervező által kontrollált körülmények között folyik, a kész vizsgaremeket a szakmai vizsga első napja előtt egy héttel kell leadni a vizsgaszervezőnél

A szakképesítéssel kapcsolatos előírások az állami szakképzési és felnőttképzési szerv <http://www.munka.hu/> című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: A szakmai vizsga bármelyik vizsgafeladatának sikertelen teljesítése esetén a vizsga nem folytatható

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Rajzbak, modell tárgyak |
| 6.3. | Forgó állvány |
| 6.4. | Mintázó állvány, márvány v. gránit asztalok |
| 6.5. | Elektromos kézi kisgépek, köszörű, csiszoló gépek, kompresszor, vágógépek |
| 6.6. | Mintázó eszközök |
| 6.7. | Fafaragó, kőfaragó célszerszámok, rapidacél, vídiabetétes vésők |
| 6.8. | Kéziszerszámok, pontozók |
| 6.9. | Gipszes kéziszerszámok, eszközök |
| 6.10. | Mérőeszközök |
| 6.11. | Egyéni védőfelszerelés |
| 6.12. | Munkabiztonsági berendezések |

**7.** **EGYEBEK**

7.1. A vizsgabizottsági tagot delegáló szakmai szervezet megnevezése, elérhetősége:

Művészeti Szakközépiskolák Szövetsége (MÜ-SZA)

Alapító okirat szerint az elnököt adó Művészeti Szakközépiskola címén